b'\n_START_ARTICLE_\nAberratsioon (astronoomia)\n_START_PARAGRAPH_\nAberratsioon on vaatleja liikumisest (p\xc3\xb5hiliselt Maa liikumisest) ja valguse kiiruse l\xc3\xb5plikkusest tulenev taevakeha (tavaliselt t\xc3\xa4he) n\xc3\xa4iva asukoha muutus taevasf\xc3\xa4\xc3\xa4ril._NEWLINE_Aberratsioonist tingitud k\xc3\xb5rvalekalle on samasuunaline nagu vaatleja liikumine. Analoogiline efekt tekib vihma ajal: kui paigalseisva inimese jaoks sajab vihm otse alla, siis liikuva inimese jaoks sajab vihm viltu eestpoolt.'